XIX.  Bulla in qua Nobiliaci possessiones recensentur.   (Anno 1118, Oct. 23.) [  Gall. Christ.  nov., II, instr. 347.]
Author: Gelasius II

GELASIUS episcopus, servus servorum Dei, dilecto filio RADULPHO abbati monasterii S. Juniani Nobiliacensis, ejusque successoribus regulariter substituendis in perpetuum, etc.

Statuimus enim ut ecclesia S. Lucae in Pictaviensi civitate, cum ecclesiis S. Petri de Pranziaco, S. Aquilini de Liziniaco, S. Petri de Mazeroliis, S. Mariae de Boueressia cum castello Montis cunctorii, cum ecclesia de Apriliaco, cum duobus molendinis juxta eamdem civitatem, cum hortis et caeteris appenditiis suis; ecclesia S. Mariae de Liziniaco, S. Martini de Ingambia, S. Florentiae de Condato cum appenditiis suis, ecclesia de Marciaco cum appella S. Amandi de Columberio, de Faduntiis cum pertinentiis suis, ecclesia S. Martini de Floriaco cum appenditiis suis, Sanctae Mariae de Avalia cum silvis Bornelli, Pineti, Borneti, S. Mariae de Allona, S. Hilarii de Jugo Arenae cum terra de Vintriaco cum molendinis, pratis, et caeteris ad eam pertinentibus, ecclesia S. Juriani de Mairiaco cum ecclesiis de Plibotiis, de Limalongis, de Coniaco, de Clotiaco, de Capella, cum terra de Libardone, et Furfanno et cum villis, terris, et pertinentiis suis: ecclesia S. Petri de Isinodio, S. Nicolai de Sivriaco cum parochia ejusdem castri, S. Martini de Coherio cum parochia ejusdem castri: S. Martini de Bruzo cum terra de Permeliaco, ecclesia de Roomo, de Argillosiis cum pertinentiis suis, ecclesia S. Genardi de Notiaco cum ecclesia de Paiziaco, et cum caeteris appenditiis suis; S. Petri de Frontiniaco cum pertinentiis suis, S. Salvatoris in Alnisio cum villa et cum ecclesia de Riost, cum molendinis, salinis, pratis, terris, et caeteris appenditiis suis; S. Mauritii de Capella, ecclesia de Columberio in castellania Castri-Airaldi; S. Petri de Pugniaco cum pertinentiis suis, S. Gaudentii juxta Frontiniacum, S. Brictii de Cundagia, terra de Ferrariis, terra de Ferribovis; universa etiam quae idem monasterium vel in praesenti possidet, vel in futurum concessione principum, vel oblatione fidelium, vel aliis justis modis poterit adipisci, firma tibi tuisque successoribus et illibata permaneant. Decernimus ergo ut nulli, etc. Porro de presbyteris qui per parochias ad monasteria pertinentes in ecclesiis constituuntur, praedecessoris nostri sanctae memoriae Urbani papae secundi sententiam confirmamus, ut videlicet abbates in parochialibus ecclesiis, quas tenent, episcoporum consilio presbyteros collocent, episcopi vero parochiae curam cum abbatis consensu sacerdoti committant, ut ejusmodi sacerdotes de plebis quidem cura episcopo rationem reddant; abbati autem pro rebus temporalibus ad monasterium pertinentibus debitam subjectionem exhibeant; et sic sua cuique jura serventur. Illam sane pravam consuetudinem decreti praesentis interdicto resecamus, ne videlicet in festivitate beati Juniani clerici Sancti Hilarii chorum, refectorium, et claustrum monasterii aggrediantur vel inquietent, sed monachi secundum regularem consuetudinem sine tumultu saecularium clericorum quiete ac solitarie sua solemnia peragant. Si qua igitur in futurum ecclesiastica saecularisve persona, etc., aeternae pacis inveniant. Amen. Ego Gelasius Ecclesiae catholicae episcopus. Signum manus meae: DEUS IN LOCO SANCTO SUO. Datum Massiliae per manum Gregorii S. R. E. diaconi cardinalis, X Kal. Novemb., indict. XII, anno Dom. incarn. 1119, pontificatus autem domini Gelasii papae II anno primo.